"Setswana Puo ya Gae (HL)/P2 12 DBE/Ngwanaitseele 2017 NSC Motswagauteng a nyenya le go atlarela seipone. A iteba sebaka se seleele ntle le go 20 bonya. A retolola seipone, a se lebisa kwa go Kabo. 'Le fa nka swela mo bolaong jo, o se ka wa felelwa ke tshepo. O ntlhokomelele mosimane yo o mmonang mo seiponeng yo.' O ne a buisiwa ke go gopola fa nkokoagwe Ijelele a swetse kwa bookelong jwa Gelukspan, gonne o ne a isitswe ka dikgoka morago ga go ba tshwarisa bothata.' 25 Monnamogolo Puso o tlhokafaletse kwa bookelong, a isitswe ka dikgoka; Ijelele le ena fela jalo. Batsofe ba babedi ba, ba ne ba dumela fa malao a bookelo a poka, gonne batho ba swela mo go ona ka bontsi. Moeka o ne a fela pelo gore o fola leng gore a tswe mo bookelong, pele a bolawa 3 0 ke dipoko. 7.1 Tsala ya ga Motswagauteng ke mang? (1) 7.2 Go tlile jang gore kolotsana ya ga Motswagauteng e nyelele? (2) 7.3 Motswagauteng o ne a itsege ka leina le sefane dife fa a ne a tumile ka go beola meriri? (2) 7.4 Tlhagisa ditatofatso di le PEDI tse Lekgotla la Sekolo sa Foreiborogo le boneng Motswagauteng molato ka tsona. (2) 7.5 Naya dintlha di le NNE tsa tshobotsi ya ga Sepoko. (4) 7.6 Go inaya mapodisi ga ga Motswagauteng gore ba mo tshware ka nako ya dikhuduego, go senola semelo sefe sa gagwe? Tshegetsa ka lebaka. (2) 7.7 Goreng Gokatweng a ne a tshaba go boela kwa a neng a dira gona? (2) 7.8 Mosala o na le seabe sefe mo botshelong jwa ga Motswagauteng? (2) 7.9 Fa o ne o le Sarkie, o ne o ka dira eng go tlisa kutlwano le poelano kwa Sekolong sa Foreiborogo? Tshegetsa ka lebaka. (2) 7.10 Go ya ka wena, a o bona Motswagauteng a dirile sentle go thusa mme wa mosweu yo o neng a phamoletswe sekgwama? Tshegetsa ka lebaka. (2) 7.11 O ka dirisa thuto ya seipone jang go rotloetsa batho ba ba ikgogonang le go inyatsa mo botshelong? Tshegetsa ka lebaka. (2) 7.12 O ithutile eng ka ga moanelwa Teu? (2) [25] Kwalololo e ileditswe Phetla"